CELEX: C2004/094/28
Language: fi
Date: 2004-04-17 00:00:00
Title: Yhteisöjen tuomioistuimen määräys (toinen jaosto) 5 päivänä helmikuuta 2004 asiassa C-357/02 (Supremo Tribunal Administrativon esittämä ennakkoratkaisupyyntö), Fazenda Pública vastaan SONAE Distribuição SGPS SA

17.4.2004   
            
            
               FI
            
            
               Euroopan unionin virallinen lehti
            
            
               C 94/14
            
         
      YHTEISÖJEN TUOMIOISTUIMEN MÄÄRÄYS
   
   (toinen jaosto)
   5 päivänä helmikuuta 2004
   asiassa C-357/02 (Supremo Tribunal Administrativon esittämä ennakkoratkaisupyyntö), Fazenda Pública vastaan SONAE Distribuição SGPS SA (1)
   
   (Työjärjestyksen 104 artiklan 3 kohta - Direktiivi 69/335/ETY - Pääoman hankinnasta kannettavat välilliset verot - Pörssin ulkopuolisista osakkeiden luovutuksista kannettava vero)
   (2004/C 94/28)
   Oikeudenkäyntikieli: portugali
   Asiassa C-357/02, jonka Supremo Tribunal Administrativo (Portugali) on saattanut EY 234 artiklan nojalla yhteisöjen tuomioistuimen käsiteltäväksi saadakseen tässä kansallisessa tuomioistuimessa vireillä olevassa asiassa Fazenda Pública vastaan SONAE Distribuição SGPS SA ennakkoratkaisun pääoman hankinnasta kannettavista välillisistä veroista 17 päivänä heinäkuuta 1969 annetun neuvoston direktiivin 69/335/ETY (EYVL L 249, s. 25), sellaisena kuin se on muutettuna 10 päivänä kesäkuuta 1985 annetulla neuvoston direktiivillä 85/303/ETY (EYVL L 156, s. 23), 11 ja 12 artiklan tulkinnasta, yhteisöjen tuomioistuin (toinen jaosto), toimien kokoonpanossa: V. Skouris, joka hoitaa toisen jaoston puheenjohtajan tehtäviä, sekä tuomarit R. Schintgen (esittelevä tuomari) ja N. Colneric, julkisasiamies: A. Tizzano, kirjaaja: R. Grass, on 5.2.2004 antanut määräyksen, jonka määräysosa on seuraava:
   Pääoman hankinnasta kannettavista välillisistä veroista 17 päivänä heinäkuuta 1969 annetun neuvoston direktiivin 69/335/ETY, sellaisena kuin se on muutettuna 10 päivänä kesäkuuta 1985 annetulla neuvoston direktiivillä 85/303/ETY, 11 ja 12 artiklaa on tulkittava siten, että niiden vastaista ei ole se, että pörssin ulkopuolisista osakkeiden luovutuksista kannetaan vero, jonka määrä nousee suoraan ja rajoituksetta kaupan arvon mukaan.
   
      (1)  EYVL C 289, 23.11.2002.